als_Latn dik_Latn sag_Latn
I dashur dëshmor, sot fëmija im është shëndosh e mirë, fëmija jot është jetim dhe pa bukë!
- June 06, 2017 11:56
- Opinion
Letër drejtuar dëshmorit Sadri Latifaj
Sot ne po e jetojmë lirinë edhe pse jo bashkimin. Jetojmë lirinë sepse ju me gjakun tuaj i treguat botës për padrejtësitë dhe gjenocidin që na bëhej nga çetnikët serb. Bashkimin kombëtar nuk e kemi jetësuar akoma sepse maskarenjtë ta shkelen gjakun vëlla. Isha para katër ditësh në Prejlep, në fshatin tënd e timin, pyeta babën tim për gjendjen e familjeve të dëshmorëve të atij fshati dhe u gëzova shumë kur më tha se gjendja e tyre është mirë. I dashur dëshmor, u mërzita tejmase shumë kur morra vesh se motrat e tua po jetojnë madje edhe në mungesë të bukës dhe e vetmja mbështetje që kanë është një pjesë e një page të vogël mujore të babës tim, komandantit tënd, i cili ka 17 vite që e ndjen obligim moral të kujdeset për motrat tua sepse ti u vrave në pritë në kufirin Shqiptaro-Shqiptar, duke i sjellë armatim bashkëluftëtarëve tu. Bashkëfshatarët tu secili ka hallet e veta i kuptoj dhe e di që i kupton edhe ti por ti nuk u vrave për komandantin tënd, nuk u vrave për bashkëluftëtarët tu por për Liri e Bashkim Kombëtar, prandaj unë dua që baba im të mos vazhdojë më i vetëm të kujdeset për motrat tua por dua që 280-300 shtëpi të fshatit tënd çdo muaj ta japin vetëm nga 1€ për ti ndihmuar motrat tua sepse të gjithë ta kemi borxh gjakun………. Fëmija im sot jeton i lirë sikurse edhe fëmijët tjerë dhe për këtë ju kemi borxh gjithë jetën dhe baba po me plakët, por unë mundë të vazhdoj pas tij ta kryej obligimin tim ndaj familjes tënde dhe shpresojë shumë që secili qytetarë i këtij vendi të ndjekë shembullin tim kudo në trojet tona. Mbrëmë motrat tua më nisën një sms dhe nuk kam fjetë gjithë natën nga zhgënjimi i vazhdueshëm që po na bëjnë politikanët duke mos qenë mirënjohës as ndaj jush e as njerëzor ndaj familjeve tuaja! Shpresoj që kjo letër të bie në duart e Prejlepasve, pastaj të çdo qytetari të vendit tim, e të bashkohemi t’ju përgjigjemi thirrjeve të zërave të zhgënjyer të dëshmorëve.
Motra juaj, Albiana Tolaj, Koordinatore e Degës së LSHB-së në Prishtinë
als_Latn eng_Latn pap_Latn als_Latn als_Latn als_Latn